ജെറാൾഡിൻ മക്ജിന്റി

ജെറാൾഡിൻ മക്ജിന്റി എംഡി ., എംബിഎ, എഫ്എസിആർ (Geraldine McGinty), ഒരു ഐറിഷ്, അമേരിക്കൻ ഫിസിഷ്യനാണ്. അവർ 2019-2020 വരെ അമേരിക്കൻ കോളേജ് ഓഫ് റേഡിയോളജി ബോർഡ് ഓഫ് ചാൻസലർമാരുടെ ചെയർആയി സേവനമനുഷ്ഠിച്ചു. ഈ പദവിയിലെത്തുന്ന ആദ്യ വനിതയാണ് അവർ. മുമ്പ്, അമേരിക്കൻ കോളേജ് ഓഫ് റേഡിയോളജി കമ്മീഷൻ ഓൺ ഇക്കണോമിക്സിന്റെ ചെയർ ആയി സേവനമനുഷ്ഠിച്ചു.

 ആദ്യകാല ജീവിതവും വിദ്യാഭ്യാസവും 
നാഷണൽ യൂണിവേഴ്സിറ്റി ഓഫ് അയർലണ്ടിൽ നിന്ന് ഡോ. മക്ജിന്റി മെഡിക്കൽ ബിരുദം നേടി. പിറ്റ്‌സ്‌ബർഗ് യൂണിവേഴ്‌സിറ്റിയിൽ ഡയഗ്‌നോസ്റ്റിക് റേഡിയോളജി റെസിഡൻസി പൂർത്തിയാക്കുന്നതിനാണ് അവർ അമേരിക്കയിലെത്തിയത്, അവിടെ അവർ ചീഫ് റസിഡന്റായിരുന്നു. മസാച്യുസെറ്റ്‌സ് ജനറൽ ഹോസ്പിറ്റലിൽ വനിതാ ഇമേജിംഗിൽ ഫെലോഷിപ്പ് പൂർത്തിയാക്കി. മോണ്ടെഫിയോർ മെഡിക്കൽ സെന്ററിൽ അറ്റൻഡിംഗ് ഫിസിഷ്യനായി ജോലി ചെയ്യുന്നതിനിടയിൽ അവർ കൊളംബിയ യൂണിവേഴ്സിറ്റിയിൽ എംബിഎ പൂർത്തിയാക്കി.

 മെഡിക്കൽ ജീവിതം 
1994 മുതൽ 1995 വരെ വെസ്റ്റ്ചെസ്റ്റർ കൗണ്ടി മെഡിക്കൽ സെന്ററിൽ അറ്റൻഡിംഗ് റേഡിയോളജിസ്റ്റായി ഡോ. മക്ജിന്റി ജോലി ചെയ്തു. തുടർന്ന് 1995 മുതൽ 2002 വരെ മോണ്ടിഫിയോർ മെഡിക്കൽ സെന്ററിൽ റേഡിയോളജിസ്റ്റായി ജോലി ചെയ്തു. 2002 മുതൽ 2013 വരെ, ലോംഗ് ഐലൻഡിലെ 70 ഫിസിഷ്യൻ മൾട്ടി-സ്പെഷ്യാലിറ്റി മെഡിക്കൽ ഗ്രൂപ്പിന്റെ മൂന്ന് മാനേജിംഗ് പങ്കാളികളിൽ ഒരാളായിരുന്നു ഡോ. മക്ജിന്റി. പാപ്പരത്തത്തിനായി ഫയൽ ചെയ്ത ശേഷം ഈ പ്രാക്ടീസ് പിന്നീട് NYU ലാങ്കോൺ മെഡിക്കൽ സെന്റർ ഏറ്റെടുത്തു. 2014-ൽ, ന്യൂയോർക്ക് സിറ്റിയിലെ വെയിൽ കോർണൽ മെഡിസിൻ ഫാക്കൽറ്റിയിൽ ചേർന്നു, അവിടെ അവർ സ്ത്രീകളുടെ ഇമേജിംഗ് പരിശീലിക്കുകയും വെയിൽ കോർണൽ ഫിസിഷ്യൻസ് ഓർഗനൈസേഷന്റെ ചീഫ് സ്ട്രാറ്റജി ഓഫീസറും ചീഫ് കോൺട്രാക്റ്റിംഗ് ഓഫീസറായും സേവനമനുഷ്ഠിക്കുകയും ചെയ്യുന്നു. വെയിൽ കോർണൽ മെഡിസിൻ്റെ ഡിജിറ്റൽ ഹെൽത്ത് സ്ട്രാറ്റജി ടീമിലെ അംഗം കൂടിയാണ് അവർ.

2018 മെയ് മാസത്തിൽ അമേരിക്കൻ കോളേജ് ഓഫ് റേഡിയോളജി ബോർഡ് ഓഫ് ചാൻസലർമാരുടെ ചെയർ ആയി ഡോ. മക്ജിന്റി തിരഞ്ഞെടുക്കപ്പെട്ടു, ഈ സ്ഥാനം വഹിക്കുന്ന ആദ്യ വനിത ആണ് അവർ.

 റഫറൻസുകൾ 
 ജെറാൾഡിൻ മക്ജിന്റി: യുഎസ് റേഡിയോളജിയിലെ പ്രമുഖ പ്രകാശം. ദി ലാൻസെറ്റ്, വാല്യം 395, ലക്കം 10222, P407, ഫെബ്രുവരി 8, 2020

 ബാഹ്യ ലിങ്കുകൾ 

 https://weillcornell.org/gbmcginty
 http://drgeraldinemcginty.com/bio-and-headshot/
വർഗ്ഗം:കോർണെൽ സർവകലാശാലാദ്ധ്യാപകർ
വർഗ്ഗം:ജീവിച്ചിരിക്കുന്നവർ